16/09/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.72932 Gestan Contenedores de La Coruña, S. L. - Arteixo

GESTAN CONTENEDORES DE LA CORUÑA, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 5.104,26 m 3 /ano de augas residuais industriais depuradas ao rego Oseiro ou rego de Santa Icía (cunca da costa da Coruña entre A Coruña e Camariñas) procedentes dun centro xestor de residuos non perigosos localizado no lugar de Santa Icía – Morás (t. m. Arteixo). As augas residuais industriais de escorrega e lavado xeradas na zona de provisión de residuos susceptibles de proporcionar aporte de carga orgánica (zona de proceso), son conducidas a un tanque pulmón en PRFV de 20 m 3 de capacidade seguido dun tratamento físico-químico compacto de 200 m 3 /día de capacidade máxima constituído por: cámara de coagulación e neutralización dotada de axitación, con adición de coagulante e reactivo básico; cámara de floculación con axitación lenta e adición de floculante; e decantador lamelar. O efluente tratado neste sistema xunto co eventual rebouse do depósito pulmón condúcense a un separador de hidrocarburos de 80 L/s de capacidade e 30.000 L de volume con decantador de 8.000 L, de 2,5 m de diámetro e 6,65 m de lonxitude, que tamén recibe as augas residuais industriais de escorrega e lavado xeradas no resto da cunca núm.1 (situada ao oeste). Os lodos xerados no tratamento físico-químico son bombeados a un tanque espesador de 10 m 3 de capacidade. As augas residuais industriais de escorrega e lavado xeradas na cunca núm.2 (situada ao leste), son tratadas nun separador de hidrocarburos de 20 L/s de capacidade e 4.000 L de volume con decantador de 4.000 L, de 1,6 m de diámetro e 6,4 m de lonxitude. As augas residuais industriais depuradas procedentes dos separadores de hidrocarburos que dan servizo ás cuncas núm.1 (4.520,95 m 3 /ano) e núm.2 (583,31 m 3 /ano) conéctanse a un colector soterrado de PVC de 400 mm de diámetro que desauga, no punto de coordenadas UTM (ETRS89): X=543.263; Y=4.794.992, nunha cuneta duns 80 m de lonxitude que verte ao rego Oseiro ou rego de Santa Icía (cunca da costa da Coruña entre A Coruña e Camariñas) no punto de coordenadas UTM (ETRS89): X=543.225; Y=4.795.052. As augas residuais fecais xeradas nas instalacións almacénanse nun depósito estanco de 3.500 L de capacidade, sendo recollidas por xestor autorizado. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 10 de setembro de 2020 Xefa da Área de Vertidos - Daina Moiseeva Anales